CELEX: C2005/155/48
Language: sl
Date: 2005-06-25 00:00:00
Title: Zadeva T-147/05: Tožba Federica Joséja Garcie Resuste proti Komisiji Evropskih skupnosti, vložena dne 4. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/25
            
         Tožba Federica Joséja Garcie Resuste proti Komisiji Evropskih skupnosti, vložena dne 4. aprila 2005
   (Zadeva T-147/05)
   (2005/C 155/48)
   Jezik postopka: francoščina
   Federico José Garcia Resusta, stanujoč v Bruslju, ki ga zastopa Jean Van Rossum, avocat, z naslovom za vročanje v Luxembourgu, je dne 4. aprila 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije o zavrnitvi prošnje tožeče stranke za priznanje poklicne bolezni, za katero je zbolela, in ki ji onemogoča opravljanje zaposlitve v njeni kategoriji v ustreznem nazivu, oziroma poslabšanje te bolezni,
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   Komisija je sprejela izpodbijano odločbo, ki je sledila sodbi Sodišča prve stopnje z dne 23. novembra 2004, izdani v zadevi T-376/02 (1), s katero je bila odločba Komisije z dne 14. januarja 2002, s katero je bila tožeči stranki priznana invalidska pokojnina, razglašena za nično.
   Tožeča stranka v utemeljitev svoje tožbe navaja kršitev obveznosti obrazložitve in kršitev člena 3 predpisov o nezgodnem zavarovanju in zavarovanju za poklicno bolezen uradnikov Evropskih skupnosti, ker naj bi mnenje zdravniške komisije, ki je odločila, da naj poslabšanje bolezni tožeče stranke ne bi bilo neposredno povezano z nalogami, ki jih je opravljala, nasprotovalo mnenju invalidske komisije, ki je odločila, da se je prej obstoječa bolezen tožeče stranke poslabšala zaradi stresa, ki ga je imela tožeča stranka ob opravljanju svojih nalog.
   
      (1)  Sporočilo za javnost v UL C 44, 22.2.2003, str. 37, sodba objavljena v UL C 45, 19.2.2005, str. 23.